CELEX: 62020TN0718
Language: sk
Date: 2020-12-05 00:00:00
Title: Vec T-718/20: Žaloba podaná 5. decembra 2020 – WIZZ Air Hungary/Komisia

15.2.2021   
            
            
               SK
            
            
               Úradný vestník Európskej únie
            
            
               C 53/46
            
         
      Žaloba podaná 5. decembra 2020 – WIZZ Air Hungary/Komisia
      (Vec T-718/20)
      (2021/C 53/62)
      Jazyk konania: angličtina
      
         Účastníci konania
      
      
         Žalobkyňa: WIZZ Air Hungary Légiközlekedési Zrt. (WIZZ Air Hungary Zrt.) (Budapešť, Maďarsko) (v zastúpení: E. Vahida, S. Rating a I. Metaxas-Maranghidis, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Európskej komisie (EÚ) z 24. februára 2020 týkajúce sa štátnej pomoci SA.56244 – Záchranná pomoc pre Tarom (1), a
               
            
                  —
               
               
                  uložil Európskej komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že záchranná pomoc pre spoločnosť Tarom nespĺňa podmienku zlučiteľnosti podľa Usmernení Európskej komisie na záchranu a reštrukturalizáciu, (2) pokiaľ ide o to, že záchranná pomoc musí prispievať k cieľu skutočného spoločného záujmu, keďže Komisia neposúdila význam spoločnosti Tarom pre trhy s vnútroštátnou a medzinárodnou leteckou dopravou a pravdepodobnosť substitúcie spoločnosti Tarom.
               
            
                  2.
               
               
                  Druhý žalobný dôvod je založený na tom, že záchranná pomoc nespĺňa pravidlo „jedenkrát a naposledy“ v rámci podmienky zlučiteľnosti podľa Usmernení na záchranu a reštrukturalizáciu, keďže predchádzajúca reštrukturalizácia spoločnosti Tarom prebiehala do roku 2019, t. j. menej ako desať rokov pred tým, ako Európska komisia schválila novú záchrannou pomoc pre Tarom v rozhodnutí z 24. februára 2020.
               
            
                  3.
               
               
                  Tretí žalobný dôvod je založený na tom, že Európska komisia nezačala formálne vyšetrovacie konanie napriek závažným problémom a porušila procesné práva žalobkyne.
               
            
                  4.
               
               
                  Štvrtý žalobný dôvod je založený na tom, že Európska komisia porušila povinnosť uviesť odôvodnenie.
               
            
         (1)  Ú. v. EÚ C 310, 2020, s. 3.
      
         (2)  Usmernenia o štátnej pomoci na záchranu a reštrukturalizáciu nefinančných podnikov v ťažkostiach (Ú. v. EÚ C 249, 2014, s. 1).